Pfungwa yokuva neDandirautande yakavarurwa nehurumende yeUnited States of America mumwaka wechikumi 1960 apo yaitsvaka nzira tsvene dzokufambisa nadzo mashoko kuchishandiswa computer. Tsvakurudzo iyi yakaitwa vachikutsirana neUnited Kingdom uye France, kwakaumbwa utande hwaipirana mashoko kokutanga asi chirongwa ichi hachina kuburitsa dandirautande panguva iyi. Hapana kubvumirana kuzere kuti dandirautande svinu rakazovepo riinhi asi nyanzvi zhinji dzinorerekera pakuti dandirautande rakasimbiswa mumwaka wechikumi 1980.

Mukova (Port of Entry kuEnglish) inzvimbo inopindwa nayo nevanhu pamwe nenhumbi kana vachipinda kana kubuda munyika. Takatarisana nehushangazhi, mukova inzvimbo yakatenderwa pamutemo wenyika kuti ipindwe nayo nevanhu kana nhumbi. Pamitemo yenyika pamukova ndipo chete panotenderwa kupinda kwevanhu nenhumbi

Artery ichanzi tsinga nokuti idzi ihuru uye dzinonatsa kuonekwa nechekunze paganda. Tsinga dzinotakura ropa kubva kumoyo kuenda kune dzimwe nhengo dzemuviri.

Shoko rokuti mhuri (family in English) rinoreva vanhu vane ukama hweropa vanoti: baba, amai; vana vavo; sekuru naambuya vakabereka baba; vakoma nevanin'ina vababa; hanzvadzi dzababa zvichingodaro.

Tsvimborume: izwi rinoreva murume anenge akura chaizvo asi asina kuroora. Mamwe mashoko anoreva zvimwe chetezvo ndeanoti: pfunda, svimborume (ChiKaranga).

Mushure memakore makumi masere muhutapwa hweBabylon, Cyrus mambo wePersia anotendera vanhu vakabva Judea kuti vadzokere kunyika kwavo. Vakadzokerera panguva iyoyi vanosanganisira Ezra naNehemiah. Asi kune vamwe maJudha vasina kudzokera kumusha, ava vakasarudza kuramba vari muBabylon makare.

Pakutanga pandainyora nhau idzi ndaiti ndiri kunatsa asi zvino mupfungwa nemoyo zvaramba kugamuchirika wena. Ini ndakazvinyora ndini ndabvisa nokuti mumoyo mangu ndaona zvisingawirirane netsika dzedu sevanhu uye neshoko raMwari. Anenge ada kudzorera chinyora zvako zvepfungwa dzako, vanobvunza vagobvunza iwe, vanotonga vagotonga iwe. Ini ndabuda munyaya yacho, handichada kuzvipamhazve.

Izwi rokuti yakadara rinoreva kuti nyaya yataurwa nenzira yakajeka, zvichinatsa kunzwisisika - (in reference to speech that is clearly stated and understandable; explicit).

Mutundo (Urine in English) mutuvi unobuda panhengo yesikarudzi kuvanhu uye kumhuka. Mvura iyi inoburitsa tsvina dzinobva muropa remunhu, tsvina idzi dzichirasirwa panze. Kuvarume mutundo unobuda nechubhu iri pamboro, kuvakadzi unobuda nepachubhu iri nechekumusoro kwebeche.

Muchidzidzo chepimanyika , shoko rokuti muteremuko (gradient) rinodudza mwero wemukwidza kana kana materu zvichienzaniswa nepakati sandarara. Kuti tiwane nhamba inotaura muteremuko tinokwanisa kushandisa nzira mbiri.

Shoko rokuti kurutsa (vomiting in English) rinoreva kudzosa chikafu changa chamedzwa chichibuda kumuromo. Chiitiko ichi chinyanya kuitika kana munhu ari kurwara kana kuti adya zvinodarika mwero.

Pachinyorwa chino izwi rokuti baradzira riri kuturikira inonzi propaganda kuEnglish - kunova kuparadzira mashoko zvikurusei mashoko anobva kuhurumende, mapato ematongerwo nyika kana mamwewo masangano ane vavairo yekubata pfungwa nomoyo dzeruzhinji rwevanhu.